Návrh ROZHODNUTIE EURÓPSKEHO PARLAMENTU A RADY o mobilizácii prostriedkov Európskeho fondu na prispôsobenie sa globalizácii podľa bodu 13 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (žiadosť EGF/2014/010 IT/Whirlpool) /* COM/2014/0672 final */





DÔVODOVÁ SPRÁVA KONTEXT NÁVRHU 1. Pravidlá, ktoré sa uplatňujú na finančné príspevky z Európskeho fondu na prispôsobenie sa globalizácii (EGF), sú stanovené v nariadení Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006[1] (ďalej len „nariadenie o EGF“). 2. Talianske orgány podali žiadosť EGF/2014/010 IT/Whirlpool o finančný príspevok z fondu EGF v dôsledku prepúšťania v spoločnosti Whirlpool Europe S.r.l. a u piatich dodávateľov daného podniku a jeho nadväzujúcich výrobcov v Taliansku. 3. Po preskúmaní tejto žiadosti Komisia v súlade so všetkými uplatniteľnými ustanoveniami nariadenia o EGF dospela k záveru, že podmienky na udelenie finančného príspevku z fondu EGF sú splnené. ZHRNUTIE ŽIADOSTI Žiadosť o podporu z EGF: || EGF/2014/010 IT/Whirlpool Členský štát: || Taliansko Príslušný(-é) región(-y) (úroveň NUTS 2): || Provincia Autonoma di Trento (ITH2) Dátum podania žiadosti: || 18. 6. 2014 Dátum potvrdenia o prijatí žiadosti: || 1. 7. 2014 Dátum žiadosti o dodatočné informácie: || 2. 7. 2014 Termín na poskytnutie dodatočných informácií: || 13. 8. 2014 Termín na dokončenie posúdenia: || 5. 11. 2014 Kritérium zásahu: || Článok 4 ods. 1 písm. a) nariadenia o EGF Hlavný podnik: || Spoločnosť Whirlpool Europe S.r.l. Odvetvie(-a) ekonomickej činnosti (divízia NACE Rev. 2)[2] || Divízia 27 („Výroba elektrických zariadení“) Počet pobočiek, dodávateľov a nadväzujúcich výrobcov || 5 Referenčné obdobie (štyri mesiace): || 10. decembra 2013 – 31. marca 2014[3] Počet prepustených osôb alebo prípadov ukončenia činnosti počas referenčného obdobia (a): || 608 Počet prepustených osôb alebo prípadov ukončenia činnosti pred referenčným obdobím alebo po ňom (b) || 0 Celkový počet prepustených osôb (a + b) || 608 Celkový odhadovaný počet dotknutých prijímateľov || 608 Rozpočet na personalizované služby (v EUR) || 3 024 000 Rozpočet na vykonávanie EGF[4] (v EUR) || 126 000 Celkový rozpočet (v EUR) || 3 150 000 Príspevok z EGF (60 %) (v EUR) || 1 890 000 POSÚDENIE ŽIADOSTI Postup 4. Talianske orgány podali žiadosť EGF/2014/010 IT/Whirlpool 18. júna 2014, t. j. do 12 týždňov odo dňa, v ktorom boli splnené kritériá zásahu stanovené v článku 4 nariadenia o EGF. Komisia potvrdila prijatie žiadosti do dvoch týždňov od dátumu podania žiadosti, 1. júla 2014. Dňa 2. júla 2014 Komisia požiadala talianske orgány o poskytnutie dodatočných informácií. Talianske orgány poskytli dodatočné informácie do šiestich týždňov od dátumu žiadosti. Termín 12 týždňov od prijatia úplnej žiadosti, do ktorého by Komisia mala dokončiť svoje posúdenie súladu žiadosti s podmienkami na poskytnutie finančného príspevku, uplynie 5. novembra 2014. Oprávnenosť žiadosti Príslušné podniky a prijímatelia 5. Žiadosť sa týka 608 pracovníkov prepustených v spoločnosti Whirlpool Europe S.r.l. („hlavný podnik“) a u piatich dodávateľov daného podniku a jeho nadväzujúcich výrobcov. Hlavný podnik pôsobil v hospodárskom odvetví klasifikovanom v rámci divízie 27 NACE Rev. 2 („Výroba elektrických zariadení“). Prepúšťanie zo strany príslušných podnikov sa týkalo regiónu na úrovni NUTS[5] 2, Provincia Autonoma di Trento (ITH2). Podniky a počet prepustených pracovníkov Spoločnosť Whirlpool Europe S.r.l. || 502 || Euroristorazione S.r.l. || 6 Ge@ Trentina Servizi s.c. || 52 || Girardini srl || 40 Tecnoplast group S.r.l. || 7 || O.M.R. snc di Giacomini & Co || 1 Celkový počet podnikov: 6 || Celkový počet prepustených pracovníkov: || 608 Kritériá zásahu 6. Talianske orgány predložili žiadosť podľa kritéria zásahu stanoveného v článku 4 ods. 1 písm. a) nariadenia o EGF, v ktorom sa vyžaduje, aby počas referenčného obdobia štyroch mesiacov dosiahol počet prepustených pracovníkov alebo samostatne zárobkovo činných osôb, ktoré ukončili činnosť, najmenej 500 osôb v jednom podniku v členskom štáte vrátane pracovníkov, ktorí boli prepustení u dodávateľov daného podniku a u jeho nadväzujúcich výrobcov. 7. Talianske orgány dobrovoľne skrátili referenčné obdobie štyroch mesiacov stanovené v nariadení (EÚ) č. 1309/2013. Referenčné obdobie trvalo od 10. decembra 2013 do 31. marca 2014. 8. Žiadosť sa týka: – 502 pracovníkov prepustených[6] v hlavnom podniku počas referenčného obdobia štyroch mesiacov a – 106 pracovníkov prepustených u piatich dodávateľov hlavného podniku a u jeho nadväzujúcich výrobcov počas referenčného obdobia štyroch mesiacov. Stanovenie počtu prepustených osôb a prípadov ukončenia činnosti 9. Počet prepustených osôb sa vypočítal takto: – 454 od dátumu, keď zamestnávateľ v súlade s článkom 3 ods. 1 smernice Rady 98/59/ES[7] písomne oznámil príslušnému verejnému orgánu plánované kolektívne prepúšťanie. Pred dátumom dokončenia posúdenia Komisie talianske orgány potvrdili, že týchto 454 prepustených pracovníkov bolo skutočne prepustených; – 18 od dátumu individuálnej výpovede zo strany zamestnávateľa, ktorou pracovníka prepúšťa alebo ukončuje jeho pracovný pomer; – 136 od dátumu ukončenia pracovného pomeru de facto alebo uplynutia lehoty, na ktorú bol uzavretý. Oprávnení prijímatelia 10. Celkový počet oprávnených prijímateľov je 608. Súvislosť medzi prepúšťaním a hospodárskou krízou, ktorou sa zaoberá nariadenie (ES) č. 546/2009 11. Na účely preukázania súvislosti medzi prepúšťaním pracovníkov a celosvetovou finančnou a hospodárskou krízou, ktorou sa zaoberá nariadenie (ES) č. 546/2009, Taliansko tvrdí, že v roku 2009 v dôsledku celosvetovej finančnej a hospodárskej krízy došlo k značnému poklesu hospodárstva na úrovni EÚ-28, ako aj talianskeho hospodárstva. V roku 2009 bolo tempo rastu reálneho HDP (percentuálna zmena oproti predchádzajúcemu roku) – 4,5 % na úrovni EÚ-28 a – 5,5 % v Taliansku. V rokoch 2010 a 2011 došlo na úrovni EÚ-28 k hospodárskemu oživeniu a miera rastu HDP dosahovala 2,0 % v roku 2010 a 1,6 % v roku 2011, pričom v roku 2012 bol rast HDP v EÚ-28 opäť negatívny (– 0,4 %) a v roku 2013 mierne pozitívny (0,1 %). Rast talianskeho HDP bol v roku 2010 (1,7 %) a roku 2011 (0,4 %) pozitívny a odvtedy bol negatívny (– 2,4 % v roku 2012 a – 1,9 % v roku 2013). Miera rastu reálneho HDP (percentuálna zmena oproti predchádzajúcemu roku) Zdroj: Eurostat 12. V období rokov 2009 – 2013 sa spotreba domácností v Taliansku znížila v prípade štyroch z piatich rokov v porovnaní s rovnakým obdobím príslušného predchádzajúceho roka. Spotreba domácností na úrovni EÚ-28 tiež poklesla, ale v menšom rozsahu. Spotreba domácností (2005 = 100) Zdroj: Eurostat 13. Tento stav recesie má veľký vplyv na spotrebiteľské rozhodnutia talianskych domácností, ktoré prehodnotili svoje nákupné rozhodnutia, najmä tie, ktoré sa týkajú nákupu tovaru dlhodobej spotreby. Domáce spotrebiče patria do tejto skupiny výrobkov. 14. Dostupné údaje[8] potvrdzujú výrazný pokles výroby v rámci divízie 27 NACE Rev. 2, ktorá zahŕňa výrobu domácich spotrebičov. Výroba týchto komodít klesala v EÚ-28 počas šiestich po sebe nasledujúcich rokov (2008 – 2013). Hlavný pokles výroby nastal v období rokov 2008 – 2009. V Taliansku výroba týchto komodít sledovala rovnaký negatívny trend ako v EÚ-28, ale s výraznejším poklesom. Výroba v odvetví (divízia 27 NACE Rev. 2) Percentuálna zmena oproti predchádzajúcemu roku || 2008 || 2009 || 2010 || 2011 || 2012 || 2013 EÚ-28 || – 9,2 || – 18,0 || – 0,3 || – 3,3 || – 3,8 || – 2,0 Taliansko || – 13,8 || – 24,2 || – 6,3 || – 8,3 || – 8,6 || – 7,0 Zdroj: Eurostat 15. Podľa údajov uvedených talianskymi orgánmi[9], ako je znázornené na obrázku, všetkých päť najväčších výrobcov domácich spotrebičov v Taliansku (Electrolux, Indesit, Whirlpool Europe, Franke a Antonio Merloni) zaznamenalo prudký pokles výroby v období rokov 2008 – 2012 v dôsledku hospodárskej a finančnej krízy. Výroba spotrebičov u piatich najväčších výrobcov v Taliansku (2007 – 2012) Source: Euromonitor International 16. Doteraz bol sektor „Výroby elektrických zariadení“ predmetom troch žiadostí o podporu z EGF[10], pričom všetky z nich boli predložené na základe celosvetovej finančnej a hospodárskej krízy. Argumenty, ktoré boli uvedené v predchádzajúcich žiadostiach o pomoc z EGF v súvislosti s týmto sektorom, sú stále platné. Udalosti, ktoré spôsobili prepúšťanie a ukončenie činnosti 17. Skupina Whirlpool Europe má v Taliansku štyri výrobné prevádzky: Neapol (práčky), Siena (mrazničky), Spini di Gardolo – Trident (chladničky) a Cassinetta Biandronno – Varese (chladničky, varné dosky a rúry na pečenie). Vo Varese je tiež ústredie spoločnosti pre región Európy, Stredného východu a Afriky (EMEA). 18. Kvôli hospodárskej a finančnej kríze, ktorej dôsledkom sa významne znížila spotreba domácností, nastal pokles talianskeho trhu pre veľké domáce spotrebiče z 3 174 miliárd EUR v roku 2010 na 2 649 miliárd EUR v roku 2013, čo predstavuje pokles o 16,5 %. 19. V posledných rokoch Whirlpool investoval v lokalite Spini di Gardolo. Investície sa však neoplatili z dôvodu poklesu dopytu po veľkých domácich spotrebičoch a následného poklesu výroby (– 170 000 jednotiek počas obdobia 2008 – 2012 a ďalších – 40 000 jednotiek v roku 2013, čo predstavuje pokles výroby o 35 % v roku 2013 v porovnaní s rokom 2008). 20. Skupina Whirlpool Europe, ktorá v prvej polovici roku 2013 v Európe akumulovala stratu v hodnote 14 miliónov amerických dolárov, vypracovala obchodný plán s cieľom prispôsobiť svoju štruktúru výroby dopytu na trhu. V rámci tohto plánu sa predpokladalo zatvorenie prevádzok v Norrkoepingu (Švédsko) a Spini di Gardolo (Taliansko). Skupina Whirlpool Europe 28. júna 2013 informovala príslušné zainteresované strany o svojich plánoch na uzavretie talianskej lokality a následné prepúšťanie a 20. januára 2014 podnik písomne oznámil príslušnému verejnému orgánu plánované kolektívne prepúšťanie. Očakávané účinky prepúšťania na miestne, regionálne a celoštátne hospodárstvo a zamestnanosť 21. Najdynamickejšou zložkou hospodárstva Provincia di Trento (provincie Trident) je sektor služieb, kde zamestnanosť dlhodobo neustále rástla. V roku 2013 bolo v sektore služieb zamestnaných 51 % pracovníkov. Pokiaľ ide o pridanú hodnotu, prevažuje sektor služieb (72,2 %), po ňom so značným odstupom nasleduje priemysel (25,0 %) a poľnohospodárstvo (2,8 %). 22. Približne 18 % pracujúceho obyvateľstva je zamestnaných v priemysle. Priemyselné podniky v provincii, ktoré sú väčšinou malé a stredné, sa nachádzajú v údolí Adige, vo Vallagarina a Valsugana. Pôsobia v textilnom, drevárskom, papierenskom a strojárskom sektore. Jedinou formálne definovanou priemyselnou zónou je však len zóna spracovania porfýrov a kameňov (divízia 23 NACE Rev. 2 („Výroba ostatných nekovových minerálnych výrobkov“), ktorá má približne 452 podnikov, ktoré vyrábajú viac ako 1 400 000 ton nerastov ročne (údaje z roku 2012)[11]. 23. Aj keď je provincia Trident jednou z najdynamickejších a najkonkurencieschopnejších oblastí na trhu EÚ, priemysel na tomto území výrazne postihol dlhotrvajúci pokles, ktorý stále pokračuje. Dostupné údaje[12] o zmene obratu výroby ukazujú, že hodnota výroby v rokoch 2012 – 2013 poklesla (– 0,3 %). 24. Miestny trh práce je postihnutý hospodárskym poklesom s významným počtom prepustených pracovníkov v hlavných sektoroch činnosti. Podľa Banca d'Italia[13] sa miera zamestnanosti v roku 2013 v provincii Trident znížila o 0,6 percenta na 65,5 %, čo je v porovnaní s priemerom v severovýchodnom Taliansku (66,2 %) mierne nižšia hodnota. Pokles zamestnanosti postihol tak sektor stavebníctva (– 10,3 %), ako aj priemysel (– 2,4 %). 25. Podľa údajov ALPAT[14] (úradu práce autonómnej provincie Trident) sa prijímanie zamestnancov znížilo o 1,6 % v roku 2011 a o 2 % v roku 2012 v porovnaní s predchádzajúcim rokom. Prijímanie mladších pracovníkov (do 29 rokov) sa znížilo o 5,8 % v roku 2011 a o 6,7 % v roku 2012 v porovnaní s predchádzajúcim rokom. 26. Miera nezamestnanosti sa od začiatku krízy zdvojnásobila: vzrástla z 2,9 % v roku 2007 na 6,1 % v roku 2013. Prepúšťanie v spoločnosti Whirlpool Europe S.r.l., ktorý bol až do jeho zatvorenia jedným z popredných zamestnávateľov v oblasti, a u jeho dodávateľov a nadväzujúcich výrobcov, bude mať značný negatívny dosah na regionálne hospodárstvo, a v jeho dôsledku sa ďalej zhorší situácia v oblasti zamestnanosti v provincii Trident. Dotknutí prijímatelia a navrhované opatrenia Dotknutí prijímatelia 27. Počet dotknutých prijímateľov, ktorých účasť na opatreniach sa očakáva, sa odhaduje na 608. Rozdelenie týchto pracovníkov podľa pohlavia, štátnej príslušnosti a vekovej skupiny: Kategória || Počet dotknutých prijímateľov Pohlavie: || muži: || 422 || (69,41 %) || ženy: || 186 || (30,59 %) Štátna príslušnosť: || občania EÚ: || 506 || (83,22 %) || pracovníci, ktorí nie sú občanmi EÚ: || 102 || (16,78 %) Veková skupina: || 15 – 24 rokov: || 32 || (5,26 %) || 25 – 29 rokov: || 52 || (8,55 %) || 30 – 54 rokov: || 462 || (75,99 %) || 55 – 64 rokov: || 62 || (10,20 %) || nad 64 rokov: || 0 || (0,00 %) Oprávnenosť navrhovaných opatrení 28. Personalizované služby, ktoré sa majú poskytnúť prepusteným pracovníkom, pozostávajú z týchto opatrení: – Informačné stretnutia, prijímanie a registrácia. Prvé opatrenie, ktoré sa vzťahuje na všetkých účastníkov, zahŕňa informácie o dostupných službách a programoch odbornej prípravy a o požiadavkách na zručnosti a odbornú prípravu. Pri tejto príležitosti môžu pracovníci, ktorí sa chcú do opatrení zapojiť, formálne uzatvoriť dohodu o účasti a záujme. – Poradenstvo a usmernenia. Poradca intervenuje bezprostredne po procese registrácie a je kľúčovou osobou v procese opätovného začlenenia do zamestnania. Len poradca má celkovú predstavu o vývoji pracovníka, ktorý mu je pridelený. Poradca s pracovníkom zdieľa „akčný pakt“, ktorý sa podľa potreby môže zrevidovať alebo doplniť. Poradcovia budú poskytovať poradenstvo pre voľbu povolania prepusteným pracovníkom, ktorí budú mať na požiadanie kedykoľvek prístup k poradenským službám (t. j. keď budú mať ťažkosti sa rozhodnúť, keď budú strácať motiváciu alebo keď budú jednoducho potrebovať podporu). – Hodnotenie zručností. Cieľom tohto opatrenia je pomôcť pracovníkom zistiť, aké majú zručnosti a príležitosti súvisiace s ich vlastnými záujmami, a stanoviť realistický kariérny plán. Toto opatrenie, ktoré zahŕňa intenzívne a personalizované poradenstvo, pozostáva z rôznych etáp, počas ktorých sa pracovník a poradca venujú určitej otázke (napr. príležitosti, záujmy, analýza pohnútok a očakávaní atď.). V nadväznosti na tieto hodnotenia sa vypracuje súhrnný dokument, v ktorom sa zhrnú zručnosti pracovníka, jeho/jej individuálny projekt a akčný plán. – Všeobecná odborná príprava a rekvalifikácia. Cieľom tohto opatrenia je pripraviť pracovníkov vo vzťahu k štyrom kompetenciám, ktoré boli v odporúčaní Európskeho parlamentu a Rady z 18. decembra 2006 o kľúčových kompetenciách pre celoživotné vzdelávanie[15] označené za kľúčové. 1) komunikácia v materinskom jazyku; 2) komunikácia v cudzích jazykoch; 3) matematická kompetencia a základné kompetencie v oblasti vedy a techniky; a 4) digitálna kompetencia. Aby účastníci nemali pocit, že sa „vracajú do školských lavíc“, kombinuje sa v rámci týchto kurzov výuka v triede so vzdelávaním na diaľku. – Odborná príprava. Odborná príprava sa bude zameriavať na sektory, kde existujú alebo vzniknú príležitosti, ako napríklad cestovný ruch; sektor výroby potravín a nápojov; sektor životného prostredia a recyklácie odpadu atď. alebo pracovné miesta, ktoré si vyžadujú získanie odborných povolení – napríklad vodičských preukazov na nákladné autá, autobusy a nákladné vozidlá; montáž, demontáž a spracovanie lešenia; vykurovacie systémy atď. – Odborné vedenie (coaching). Cieľom tohto opatrenia je pripraviť pracovníkov vo vzťahu k štyrom kľúčovým kompetenciám v oblasti celoživotného vzdelávania, ktoré nie sú zahrnuté v opatrení „všeobecná odborná príprava a rekvalifikácia“: 1) naučiť sa učiť, 2) spoločenské a občianske kompetencie, 3) zmysel pre iniciatívnosť a podnikavosť a 4) kultúrne povedomie a vyjadrovanie. Táto odborná príprava zahŕňa dve individuálne sedenia a tri skupinové sedenia (tímové vedenie). – Pomoc po opätovnom začlenení do práce a pomoc pri podnikaní. V záujme plynulého prechodu budú mentori pokračovať v usmerňovaní pracovníkov po ich opätovnom začlenení do zamestnania. Pomoc pri samostatnej zárobkovej činnosti a zakladaní podnikov bude pozostávať z individuálneho poradenstva počas celého procesu rozbiehania podniku (analýza uskutočniteľnosti, pomoc pri príprave podnikateľského plánu, podpora, pokiaľ ide o administratívne požiadavky atď.). – Príspevok na hľadanie zamestnania. Za každý deň účasti na opatreniach v rámci EGF dostanú pracovníci príspevok rovnocenný denným diétam vyplácaným v rámci talianskej schémy „CIGS”[16]. – Príspevok na účasť a príspevok na dochádzanie. Na pokrytie nákladov vynaložených na účasť na opatreniach získajú prijímatelia 20 EUR za každý deň účasti. – Príspevok na novoprijatého zamestnanca. Táto platba pomáha prepusteným pracovníkom tým, že uľahčí ich opätovné zamestnanie v inom podniku s pracovnou zmluvou na určitý čas alebo s trvalou pracovnou zmluvou. Pri opätovnom zamestnaní s trvalou pracovnou zmluvou prijímajúci podnik dostane 3 000 EUR na pracovníka, zatiaľ čo pri opätovnom zamestnaní s pracovnou zmluvou na určitý čas v trvaní najmenej 12 mesiacov prijímajúci podnik dostane 2 000 EUR na pracovníka. 29. Navrhované opatrenia opísané v tomto dokumente predstavujú aktívne opatrenia trhu práce v rámci oprávnených opatrení stanovených v článku 7 nariadenia o EGF. Tieto opatrenia nenahrádzajú pasívne opatrenia sociálnej ochrany. 30. Talianske orgány poskytli požadované informácie o opatreniach, ktoré sú pre príslušné podniky povinné podľa vnútroštátneho práva alebo kolektívnych dohôd. Potvrdili, že finančný príspevok z fondu EGF nenahrádza žiadne z týchto opatrení. Odhadovaný rozpočet 31. Odhadované celkové náklady sú 3 150 000 EUR, z čoho 3 024 000 EUR tvoria výdavky na personalizované služby a 126 000 EUR tvoria výdavky na činnosti súvisiace s prípravou, riadením, informovaním a propagáciou, kontrolou a podávaním správ. 32. Celková výška požadovaného finančného príspevku z fondu EGF je 1 890 000 EUR (60 % z celkových nákladov). Opatrenia || Odhadovaný počet účastníkov || Odhadované náklady na účastníka (v EUR) (*) || Odhadované celkové náklady (v EUR) (**) Personalizované služby (opatrenia podľa článku 7 ods. 1 písm. a) a c) nariadenia o EGF) Informačné stretnutia, prijímanie a registrácia (Informazione e sensibilizzazione, presa in carico e patto di accompagnamento) || 608 || 6 || 3 500 Poradenstvo a usmernenia (Counselling e patto di azione) || 500 || 379 || 189 500 Hodnotenie zručností (Bilancio delle competenze) || 200 || 670 || 134 000 Všeobecná odborná príprava a rekvalifikácia (Formazione alle competenze generali o trasversali) || 500 || 2 000 || 1 000 000 Odborná príprava (Formazione specialistica / per patenti di mestieri) || 200 || 3 200 || 640 000 Odborné vedenie (coaching) || 80 || 1 331 || 106 500 Pomoc po opätovnom začlenení do práce a pomoc pri podnikaní (Accompagnamento all'inserimento professionale). || 250 || 402 || 100 500 Medzisúčet (a): || – || 2 174 000; (71,89 %) Príspevky a stimuly (opatrenia podľa článku 7 ods. 1 písm. b) nariadenia o EGF) Príspevok na hľadanie zamestnania (Indennità di CIGS) || 200 || 300 || 60 000 Príspevok na účasť a príspevok na náklady vyplývajúce z dochádzania (Indennità di partecipazione o di frequenza) || 400 || 100 || 40 000 Príspevok na novoprijatého zamestnanca (Incentivi all'assunzione) || 250 || 3 000 || 750 000 Medzisúčet (b): || – || 850 000; (28,11 %) Opatrenia podľa článku 7 ods. 4 nariadenia o EGF 1. Prípravné činnosti || – || 14 687 2. Riadenie || – || 61 840 3. Informovanie a propagácia || – || 12 368 4. Kontrola a podávanie správ || – || 37 105 Medzisúčet (c): || – || 126 000; (4,00 %) Celkové náklady (a + b + c): || – || 3 150 000 Príspevok z EGF (60 % celkových nákladov) || – || 1 890 000 (*) S cieľom vyhnúť sa desatinným číslam boli odhadované náklady na pracovníka zaokrúhlené. Zaokrúhľovanie však nemá žiadny vplyv na celkové náklady na každé opatrenie, ktoré zostávajú rovnaké ako v žiadosti predloženej Talianskom. (**) Z dôvodu zaokrúhľovania celková suma nepredstavuje presný súčet jednotlivých uvedených položiek. 33. Náklady na opatrenia identifikované v predchádzajúcej tabuľke ako opatrenia podľa článku 7 ods. 1 písm. b) nariadenia o EGF nepresahujú 35 % celkových nákladov koordinovaného balíka personalizovaných služieb. Talianske orgány potvrdili, že tieto opatrenia sú podmienené aktívnou účasťou dotknutých prijímateľov na činnostiach súvisiacich s hľadaním práce alebo s odbornou prípravou. Obdobie oprávnenosti výdavkov 34. Talianske orgány začali poskytovať personalizované služby dotknutým prijímateľom 4. februára 2014. Výdavky na opatrenia uvedené v bode 28 sú teda oprávnené na získanie finančného príspevku z fondu EGF od 4. februára 2014 do 18. júna 2016. 35. Talianskym orgánom začali vznikať administratívne výdavky na vykonávanie EGF 4. februára 2014. Výdavky na činnosti súvisiace s prípravou, riadením, informovaním a propagáciou, kontrolou a podávaním správ sú preto oprávnené na získanie finančného príspevku z EGF od 4. februára 2014 do 18. decembra 2016. Doplnkovosť s opatreniami financovanými vnútroštátnymi fondmi alebo fondmi Únie 36. Zdroje vnútroštátneho predbežného financovania alebo spolufinancovania sú tieto: Whirlpool Europe S.r.l. (hlavný podnik) – suma 1 200 000 EUR na podporu svojich bývalých zamestnancov – a verejné financovanie z INPS[17] – suma 60 000 EUR. 37. Talianske orgány potvrdili, že uvedené opatrenia, ktoré dostávajú finančný príspevok z fondu EGF, nedostanú finančný príspevok aj z iných finančných nástrojov Únie. Postupy konzultácií s dotknutými prijímateľmi alebo ich zástupcami, alebo sociálnymi partnermi, ako aj miestnymi a regionálnymi orgánmi 38. Talianske orgány uviedli, že koordinovaný balík personalizovaných služieb bol vypracovaný po konzultáciách s pracovníkmi a so sociálnymi partnermi. 39. Plánované opatrenia, ich obsah, relevantné aspekty ich vykonávania (vrátane harmonogramu) boli predložené a prediskutované s bývalými pracovníkmi Whirlpool v lokalite Spini di Gardolo počas viacerých stretnutí (celkovo 15), ktoré sa uskutočnili v období od februára do marca 2014. Z celkového počtu pracovníkov zúčastňujúcich sa na týchto stretnutiach sú 393 už zapísaní ako účastníci opatrení. 40. Sociálni partneri boli od samého začiatku zapojení do riadenia krízy podniku Whirlpool Europe Srl v súvislosti s lokalitou Spini di Gardolo. Hrali zásadnú úlohu pri navrhovaní koordinovaného balíka personalizovaných služieb navrhnutých na financovanie z EGF. Zástupcovia odborových zväzov Rappresentanza Sindacale Aziendale di Confederazione Generale Italiana del Lavoro (RSA di CGIL), Confederazione Italiana Sindacati dei Lavoratori (CISL), Unione Italiana del Lavoro (UIL), Federazione Impiegati Operai Metallurgici (FIOM), Federazione Italiana Metalmeccanici (FIM) a Unione Italiana Lavoratori Metalmeccanici del Trentino podpísali 1. apríla 2014 formálnu dohodu o účasti . Balík služieb okrem toho takisto odsúhlasili zúčastnené hospodárske a sociálne strany zastúpené v predstavenstve ALPAT (to je konfederácia odborových zväzov CGIL, CISL a UIL Tridentu, Associazione degli industriali del Trentino, Associazione degli Artigiani e delle Piccole Imprese del Trentino a Unione Commercio e Turismo del Trentino)[18]. Zúčastnené hospodárske a sociálne strany sa budú podieľať aj na monitorovaní vykonávania a možnej úprave opatrení a budú zapojené aj do hodnotenia výsledkov. Systémy riadenia a kontroly 41. Žiadosť obsahuje podrobný opis systému riadenia a kontroly, ktorý špecifikuje povinnosti zainteresovaných subjektov. Taliansko informovalo Komisiu, že finančné príspevky bude spravovať Ministero del lavoro e delle politiche sociali – Direzione Generale per le Politiche Attive e Pasive del Lavoro (MLPS — DG PALP) takto: MLPS — GRPALP — Ufficio A (bývalé GR POF – Div. VII) bude konať ako riadiaci orgán, MLPS — GRPALP — Ufficio B (bývalé GR POF – Div. VI) ako certifikačný orgán a MLPS — GR PALP — Ufficio C (bývalé GRPOF – Div. II) ako orgán auditu. ALPAT bude sprostredkovateľským orgánom pre riadiaci orgán. Záväzky poskytnuté zo strany príslušného členského štátu 42. Talianske orgány poskytli všetky potrebné uistenia, že: – v prístupe k navrhovaným opatreniam a ich vykonávaniu sa budú dodržiavať zásady rovnakého zaobchádzania a nediskriminácie, – boli splnené požiadavky stanovené vo vnútroštátnych právnych predpisoch a v právnych predpisoch EÚ, ktoré sa týkajú hromadného prepúšťania, – si prepúšťajúce podniky v prípadoch, keď po prepúšťaní pokračujú v činnostiach, splnili svoje právne záväzky, ktoré sa vzťahujú na prepúšťanie, a prijali primerané opatrenia na zabezpečenie svojich zamestnancov, – navrhované opatrenia poskytnú podporu jednotlivým pracovníkom a nepoužijú sa na reštrukturalizáciu spoločností alebo odvetví, – navrhované opatrenia nebudú predmetom finančnej podpory z iných fondov alebo finančných nástrojov Únie a zabráni sa dvojitému financovaniu, – navrhované opatrenia budú dopĺňať opatrenia financované zo štrukturálnych fondov, – finančný príspevok z EGF bude v súlade s procesnými a hmotnými pravidlami Únie o štátnej pomoci. VPLYV NA ROZPOČET Návrh rozpočtu 43. Článok 12 nariadenia Rady (EÚ, Euratom) č. 1311/2013, ktorým sa stanovuje viacročný finančný rámec na roky 2014 – 2020[19], umožňuje mobilizáciu prostriedkov Európskeho fondu na prispôsobenie sa globalizácii (EGF) s ročným stropom 150 miliónov EUR (v cenách z roku 2011) nad rámec príslušných okruhov finančného rámca. 44. Po preskúmaní žiadosti vzhľadom na podmienky stanovené v článku 13 ods. 1 nariadenia o EGF, s ohľadom na počet dotknutých prijímateľov, navrhované opatrenia a odhadované náklady a vzhľadom na maximálnu možnú výšku finančného príspevku z EGF a možnosti prerozdelenia rozpočtových prostriedkov Komisia navrhuje mobilizovať z EGF sumu 1 890 000 EUR, ktorá predstavuje 60 % celkových nákladov na navrhované opatrenia, s cieľom poskytnúť finančný príspevok v súvislosti so žiadosťou. 45. Navrhované rozhodnutie mobilizovať prostriedky EGF prijmú spoločne Európsky parlament a Rada, ako sa stanovuje v bode 13 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení[20]. 46. Komisia predkladá samostatne žiadosť o presun s cieľom zahrnúť do rozpočtu na rok 2014 osobitné viazané rozpočtové prostriedky, ako sa vyžaduje v bode 13 medziinštitucionálnej dohody z 2. decembra 2013. Zdroj platobných rozpočtových prostriedkov 47. Na úhradu sumy 1 890 000 EUR sa použijú rozpočtové prostriedky pridelené rozpočtovému riadku EGF v rozpočte na rok 2014. Súvisiace akty 48. Súčasne s predložením tohto návrhu rozhodnutia o mobilizácii prostriedkov EGF Komisia predloží Európskemu parlamentu a Rade návrh na presun sumy vo výške 1 890 000 EUR do príslušného rozpočtového riadku. 49. Zároveň s prijatím tohto návrhu rozhodnutia o mobilizácii prostriedkov EGF Komisia prijme rozhodnutie o finančnom príspevku prostredníctvom vykonávacieho aktu, ktorý nadobudne účinnosť v deň, keď Európsky parlament a Rada prijmú navrhované rozhodnutie o mobilizácii prostriedkov EGF. Návrh ROZHODNUTIE EURÓPSKEHO PARLAMENTU A RADY o mobilizácii prostriedkov Európskeho fondu na prispôsobenie sa globalizácii podľa bodu 13 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (žiadosť EGF/2014/010 IT/Whirlpool) EURÓPSKY PARLAMENT A RADA EURÓPSKEJ ÚNIE, so zreteľom na Zmluvu o fungovaní Európskej únie, so zreteľom na nariadenie Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006[21], a najmä na jeho článok 15 ods. 4, so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení[22], a najmä na jej bod 13, so zreteľom na návrh Európskej komisie, keďže: (1) Európsky fond na prispôsobenie sa globalizácii (EGF) bol zriadený s cieľom poskytovať podporu pracovníkom, ktorí boli prepustení, a samostatne zárobkovo činným osobám, ktoré ukončili činnosť z dôvodu vážnych štrukturálnych zmien v štruktúre svetového obchodu v dôsledku globalizácie, z dôvodu pokračovania celosvetovej finančnej a hospodárskej krízy, ktorou sa zaoberá nariadenie (ES) č. 546/2009[23], či z dôvodu novej svetovej finančnej a hospodárskej krízy, a pomôcť im pri ich opätovnom začleňovaní na trhu práce. (2) EGF nesmie prekročiť maximálnu ročnú sumu 150 miliónov EUR (v cenách z roku 2011), ako sa stanovuje v článku 12 nariadenia Rady (EÚ, Euratom) č. 1311/2013. (3) Taliansko 18. júna 2014 predložilo žiadosť o mobilizáciu prostriedkov EGF v súvislosti s prepúšťaním[24] v spoločnosti Whirlpool Europe S.r.l. a u piatich dodávateľov daného podniku a jeho nadväzujúcich výrobcov v Taliansku a doplnilo ju o dodatočné informácie, ako sa uvádza v článku 8 ods. 3 nariadenia (EÚ) č. 1309/2013. Táto žiadosť spĺňa požiadavky na stanovenie finančného príspevku z EGF podľa článku 13 nariadenia (EÚ) č. 1309/2013. (4) Preto by sa v súvislosti so žiadosťou predloženou Talianskom mali uvoľniť prostriedky z EGF s cieľom poskytnúť finančný príspevok vo výške 1 890 000 EUR, PRIJALI TOTO ROZHODNUTIE: Článok 1 V rámci všeobecného rozpočtu Európskej únie na rozpočtový rok 2014 sa mobilizujú prostriedky EGF s cieľom poskytnúť sumu 1 890 000 EUR vo forme viazaných a platobných rozpočtových prostriedkov. Článok 2 Toto rozhodnutie sa uverejní v Úradnom vestníku Európskej únie. V Bruseli Za Európsky parlament Za Radu predseda predseda [1] Ú. v. EÚ L 347, 20.12.2013, s. 855. [2] Nariadenie Európskeho parlamentu a Rady (ES) č. 1893/2006 z 20. decembra 2006, ktorým sa zavádza štatistická klasifikácia ekonomických činností NACE Revision 2 a ktorým sa mení a dopĺňa nariadenie Rady (EHS) č. 3037/90 a niektoré nariadenia ES o osobitných oblastiach štatistiky (Ú. v. EÚ L 393, 30.12.2006, s. 1). [3] Talianske orgány dobrovoľne skrátili 4-mesačné referenčné obdobie stanoveného v nariadení (EÚ) č. 1309/2013. [4] V súlade s článkom 7 ods. 4 nariadenia (EÚ) č. 1309/2013. [5] Nariadenie Komisie (EÚ) č. 1046/2012 z 8. novembra 2012, ktorým sa vykonáva nariadenie Európskeho parlamentu a Rady (ES) č. 1059/2003 o zostavení spoločnej nomenklatúry územných jednotiek pre štatistické účely (NUTS), pokiaľ ide o zasielanie časových radov pre nové regionálne členenie (Ú. v. EÚ L 310, 9.11.2012, s. 34). [6] V zmysle článku 3 písm. a) nariadenia o EGF. [7] Smernica Rady 98/59/ES z 20. júla 1998 o aproximácii právnych predpisov členských štátov týkajúcich sa hromadného prepúšťania (Ú. v. ES L 225, 12.8.1998, s.16.) [8] Eurostat, výroba v odvetví (divízia 27 NACE Rev. 2). Ročné údaje, percentuálna zmena. http://epp.eurostat.ec.europa.eu/portal/page/portal/statistics/search_database. [9] Euromonitor International, http://www.euromonitor.com/. [10] EGF/2009/010 LT AB Snaige COM(2010) 008, EGF/2011/023 IT Antonio Merloni COM(2013) 90 a EGF/2014/010 IT Whirlpool, súčasný prípad. [11] Filiera del Porfido di Qualità, http://www.trentinosviluppo.it/Contenuti-istituzionali/Press-room/Comunicati-stampa/Porfido-278-aziende-scommettono-sulla-filiera-di-qualita. [12] Banca d’Italia (2013), L’economia delle Province autonome di Trento e di Bolzano, Economie Regionali, numero5; Banca d’Italia (2013), L’economia delle Province autonome di Trento e di Bolzano. Aggiornamento congiunturale, Economie Regionali, numero27. [13] Banca d’Italia (2013), L’economia delle Province autonome di Trento e di Bolzano, Economie Regionali, numero5; Banca d’Italia (2013), L’economia delle Province autonome di Trento e di Bolzano. Aggiornamento congiunturale, Economie Regionali, numero27. [14] ALPAT, Osservatorio del mercato del lavoro, http://www.agenzialavoro.tn.it/agenzia/osservatorio. [15] Ú. v. EÚ L 394/10, 30.12.2006. [16] CIGS je schéma stanovená v talianskom právnom poriadku, ktorá spočíva vo finančných príspevkoch vyplácaných štátnou správou sociálneho zabezpečenia (Istituto Nazionale della Previdenza Sociale –INPS) pracovníkom s pozastaveným výkonom práce alebo pracovníkom so skráteným pracovným časom. [17] Istituto Nazionale della Previdenza Sociale. [18] Združenie priemyselníkov provincie Trident, združenie remeselníkov a malých podnikov provincie Trident a združenie obchodu a cestovného ruchu provincie Trident. [19] Ú. v. EÚ L 347, 20.12.2013, s. 884. [20] Ú. v. EÚ C 373, 20.12.2013, s. 1. [21] Ú. v. EÚ L 347, 20.12.2013, s. 855. [22] Ú. v. EÚ C 373, 20.12.2013, s. 1. [23] Ú. v. EÚ L 167, 29.6.2009, s. 26. [24] V zmysle článku 3 písm. a) nariadenia o EGF.